Diari Oficial de la Generalitat Valenciana


Sumari del DOGV 7623, del 25-09-2015 (2015/7837)

Informació pública del projecte de reparcel·lació forçosa per a la recuperació dels sòls dotacionals en Llop Marí. Expedient número 2299/2013 (121-7/2013).
-----------------------------------------------------------------------------------------------------------------------------------------------------------

### Dades del document

Número de DOGV
:   7623

Data del DOGV
:   25-09-2015

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2015/7837


Data del document
:   17-09-2015

Organisme emissor
:   Ajuntament del Campello

Tipus de document
:   Anunci

Descriptors 

:   * Campello, el
    * pla d'urbanisme
    * administració local

Informació pública del projecte de reparcel·lació forçosa per a la recuperació dels sòls dotacionals en Llop Marí. Expedient número 2299/2013 (121-7/2013). [2015/7837]  
Es posa en general coneixement que aquesta Alcaldia Presidència de l'Ajuntament del Campello ha dictat, en data 3 de setembre de 2015, el Decret número 2015/2213, la part dispositiva del qual és del tenor literal següent :  
  
«Primer. Sotmetre a informació pública el projecte de reparcel·lació forçosa del pla parcial Llop Marí per a l'obtenció de terrenys de domini i ús públic, vials i zones verdes, promogut per l'Ajuntament del Campello i redactat per l'arquitecte municipal, durant el termini d'un mes a comptar des de la publicació en el Diari Oficial de la Comunitat Valenciana, termini en què els interessats podran formular les al·legacions i observacions que estimen oportunes.  
Les certificacions registrals de domini i càrregues expedides pel registrador de la Propietat del Campello formaran part de la documentació exposada al públic.  
Segon. L'anunci pertinent s'inserirà en la pàgina web municipal, www.elcampello.es; així mateix, tant el projecte de reparcel·lació forçosa com el present expedient administratiu podrà consultar-se en les oficines de la Regidoria de Territori i Vivenda, síties en la plaça de Canalejas, número 3, del Campello (planta 3a, Edifici Urbanisme), de dilluns a divendres de 09.00 a 14.00 hores.  
Tercer. Notificar-ho a tots els interessats que s'acredite que puguen tindre algun dret real sobre els immobles afectats per la reparcel·lació forçosa a efectes de formular les al·legacions que estimen oportunes, si és el cas.  
Quart. Si apareguera algun titular registral no tingut en compte en l'elaboració del projecte de reparcel·lació i aquells que resulten afectats per modificacions acordades després del període d'informació pública, se li conferirà tràmit d'audiència per 15 dies sense necessitat d'un nou tràmit d'informació pública.  
Quint. Donar compte al Ple municipal en la pròxima sessió que celebre.  
Sext. Contra el present acord, com a acte de tràmit que no posa fi a la via administrativa, no és procedent interposar cap recurs, de conformitat amb el que disposa l'article 107 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.»  
  
El que es fa públic de conformitat amb el que disposa l'article 92.2 de la Llei 5/2014, de 25 de juliol, de la Generalitat, D'ordenació del territori, urbanisme i paisatge, durant el termini d'un mes, a comptar des del dia següent al de la publicació d'aquest en el Diari Oficial de la Comunitat Valenciana, termini durant el qual els interessats poden consultar el projecte de reparcel·lació en les oficines municipals i presentar les al·legacions que estimen oportunes.  
  
El Campello, 17 de setembre de 2015.- L'alcalde president: Benjamí Soler Palomares.